आरटीआई से खुलासा भईल, मोदी के दलित लोग के प्रति सफेद झूठ
अहमदाबाद : लोकसभा चुनाव में भाजपा के प्रधानमंत्री पद के उम्मीदवार नरेंद्र मोदी के दलित लोग के प्रति झूठा प्रेम के सच नवसृजन समूह आरटीआई के जरिए सामने ले आईल बा। नरेंद्र दलित अवरू पिछडल समुदाय के विकास खातिर गठित समिति के अध्यक्ष हवे अवरू उ पिछला 10 साल में मात्र दु बार ही एकर अध्यक्षता कईले बाड़े।
आरटीआई से पता चलल बा कि, मोदी सरकार पिछला 10 साल में दलित अवरू समाज में आर्थिक अवरू सामाजिक तौर प पिछडल वर्ग के विकास खातिर मिलल लगभग 3,689 करोड़ के फंड के इस्तेमाल ही नईखे कईले।
दलित समूह नवसृजन के सदस्य कीर्ति राठौड़ बतईले कि, मोदी जवना समिति के अध्यक्ष हवे उ समिति पिछडल वर्ग के विकास खातिर आवंटित होखे वाला फंड प नजर रखेला। उ समीक्षा बईठक अगस्त 2003 अवरू जून 2004 में कईले रहले।
आरटीआई में बतावल गईल बा कि, गुजरात सरकार के फंड जारी करे में देरी कईला से 2007 से 2014 के बीच निर्घारित फंड से कम राशि खर्च भईल।
राठौड़ बतईले कि, 2007 में 1097 करोड़ रूपया खर्च करे के रहे, लेकिन 554.16 करोड़ ही खर्च भईल। 2013 में 4095 करोड़ राशि खर्च करे के रहे जेमे से 2850 करोड़ ही खर्च भईल।
ध्यान देवे वाला बात बा कि, मार्च में बिहार के मुजफ्फरपुर में लोक जनशक्ति पार्टी के प्रमुख रामविलास पासवान के मौजूदगी में मोदी कहले रहेल कि, आवे वाला दशक दलित अवरू देश के कमजोर तबका के होई।
bho_Deva bho_Deva bho_Deva bho_Deva bho_Deva bho_Deva bho_Deva